recursal/SuperWikiNEXT-32B huggingface dataset:
**ویوا** یا **ویوا!** ایک بھارتی پاپ لڑکیوں کا گروپ ہے جو بعد میں منتشر ہو گیا تھا۔ اس بینڈ میں بین الاقوامی ٹیلی ویژن ٹیلنٹ شو *پاپ اسٹارز* کے بھارتی متبادل *کوک [وی] پاپ اسٹارز* جیتنے والی لڑکیاں شامل تھیں۔ بھارتی شو اس کے اہم اسپانسروں کے نام سے بنتا ہے، کوکا کولا اور موسیقی چینل چینل [وی]۔

شروعات میں موجود پانچ ارکان سیما رامچندانی، پرتیچی موہاپاترا، نیہا بھسین، مہوا کامٹ اور انوشکا منچندا رہی تھیں۔ تاہم سیما رامچندانی ان سبھی لڑکیوں کی پہلی موسیقی البم *ویوا!* (VIVA!) کے 2002ء میں جاری ہونے کے فوری بعد باقی لڑکیوں سے کنارہ کش ہو گئی۔ اس کی وجہ یہ تھی کہ وہ آرٹ آف لیونگ فاؤنڈیشن میں شامل ہونا چاہتی تھی۔ رامچندانی نے آرٹ آف لیونگ البم کو جاری کیا جو سبھی مذاہب کی مناجات کا مجموعہ ہے۔

اس موسیقی بینڈ کا دوسرا اور آخری البم *ویوا! - ری لوڈیڈ* 2003ء میں جاری ہوا۔

حالاں کہ ان لڑکیوں کی علاحدہ ہونے کی کوئی باثوق اطلاع نہیں دی گئی ہے، تاہم ان لوگوں نے اکٹھے ہو کر 2003ء کے بعد کوئی البم جاری نہیں کی اور تمام ارکان تنہا کریئر کے راستے پر گامزن ہو چکے ہیں۔

2005ء میں پرتیچی موہاپاترا نے ایک تنہا البم جاری کیا تھا، جس کا عنوان *ویتھ لو، پرتیچی* (محبت کے ساتھ، پرتیچی) تھا۔ اسی سال انوشکا منچندا چینل [وی] میں بطور وی جے شامل ہو گئی اور تب سے وہ ایک پس پردہ گلوکارہ بھی بن چکی ہے۔ وہ ہندی، تمل اور تیلگو فلموں کے نغموں کے لیے اپنی آواز دے چکی ہے۔ نیہا بھسین بھی پس پردہ گلوکاری اپنانے لگی اور 2006ء وہ اپنا الگ کریئر قائم کر چکی ہے۔

پرتیچی موہاپاترا اداکاری اپناتے ہوئی ایک ٹیلی ویژن سیریل *مسٹر اینڈ مسز مشرا* میں اپنے چوہر دکھلا چکی ہے۔ انوشکا منچندا نے ایک قدم اور آگے بڑھ کر خطروں کے کھلاڑی میں بھی کام کر چکی ہے۔

جو دیگر نغمے اس سابقہ بینڈ کے ارکان گا چکے ہیں، ان میں ایک نغمہ بالی وڈ فلم لکیر، اکیڈمی انعام یافتہ اے آر رحمان کی دھن پر تیار کردہ 'روزانہ' اور 'کیئیرو (دل ہمارا ہے)' جو رکت سے ہے، شامل ہیں۔

ڈسکو گرافی
----------

* 2002: *VIVA!*
* 2003: *Viva! - Reloaded*

حوالہ جات
---------

1. ↑  Sean Davidson (26 نومبر 2002)۔ "Seema leaves Viva for Art of Living"۔ Times of India۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 19 دسمبر 2011  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
نوری نستعلیق

1981ء میں پاکستان کا تمغۂ امتیاز حاصل کرنے والے مرزا احمد جمیل کا تیار کردہ **نوری نستعلیق** پہلا معیاری اور خوبصورت ترین مشینی نستعلیق ہے جس کے تمام تر ترسیمے بھی خود مرزا جمیل نے تیار کرائے اور اس فانٹ یعنی نوری نستعلیق کے نام کا پہلا لفظ ان کے والد مرزا نور احمد کی نسبت پر ہے۔ اس فانٹ کی دستیابی کے بعد پاکستان کے اخبارات نے پہلی بار مشینی نستعلیق سے استفادہ شروع کیا۔ اور یوں نوری نستعلیق کی ایجاد سے اردو کی کمپیوٹری کتابت کا آغاز ہوا۔

نقل بازیاں
----------

دنیا کے مقبول آپریٹنگ سسٹم (ونڈوز، میک وغیرہ) پر اردو معاونت کی دستیابی کے بعد متعدد اقسام کی کوششیں انفرادی یا محدود پیمانوں پر کی جاچکی ہیں اور ان میں سے اکثر محض ونڈوز یا میک کی امداد کو استعمال بناتے ہوئے پہلے سے موجود نوری نستعلیق کی نقل ہیں اور ان میں حقوق طبع و نشر کی خلاف ورزیاں (copyright infringement) کی گئی ہیں؛ اس اقسام کے دو اہم ترین اور مشہور ترین فانٹ میں علوی نستعلیق اور جمیل نوری نستعلیق شامل ہیں جن میں حق طبع و نشر کو پامال کیا گیا۔

### نوری نستعلیق اور جمیل نوری نستعلیق میں فرق

واضح رہے کہ نوری نستعلیق اور جمیل نوری نستعلیق دو الگ الگ فونٹ ہیں۔ نوری نستعلیق مرزا احمد جمیل کا تیار کردہ فونٹ ہے جو ان پیج میں استعمال ہوتا ہے۔ یہ فونٹ یونی کوڈ نہ ہونے کے سبب اسے صرف ان پیج میں ہی استعمال کیا جا سکتا ہے۔ اگر آپ کو مائیکروسافٹ ورڈ میں یا اڈوبی انڈیزائن میں اردو میں کچھ لکھنا ہو تو آپ کو اپنے فونٹس کی فہرست میں نوری نستعلیق نہیں ملے گا۔
اس کے برعکس جمیل نوری نستعلیق یونی کوڈ فونٹ ہے، اس لیے اسے مائیکروسافٹ ورڈ، اڈوبی انڈیزائن، فوٹوشاپ وغیرہ میں استعمال کیا جا سکتا ہے۔ اسی طرح یہ انٹرنیٹ براوزر میں بھی استعمال ہوتا ہے۔ جمیل نوری نستعلیق کو بناتے وقت ان پیج کے ترسیموں میں مزید اضافہ کر کے بنایا گیا تھا۔
عوام کا ان دونوں فونٹس کو ایک ہی سمجھنا نام کی یکسانی کی وجہ سے ہے۔ مرزا احمد جمیل نے فونٹ کا نام اپنے والد نور احمد کے نام پر نوری نستعلیق رکھا۔ اور اردو ویب والوں نے اپنے یونی کوڈ فونٹ کا نام مرزا احمد جمیل نے نام پر جمیل نوری نستعلیق رکھا۔

مزید دیکھیے
-----------

* مرزا احمد جمیل
* جمیل نوری نستعلیق
* نستعلیق

حوالہ جات
---------

1. ↑  The Rotarian: an international magazine; May 1984
2. ↑  خط نستعلیق - آزاد دائرۃ المعارف، ویکیپیڈیا
3. ↑  فونٹ - جمیل نوری نستعلیق کشیدہ، ریلیز! | اردو محفل فورم[*مردہ ربط*]
4. ↑
ریکھا شرما ہندوستان میں خواتین کے قومی کمیشن کی موجودہ چیئرپرسن ہیں۔

ریکھا شرما (پیدائش سنہ 1964) اگست 2015 میں خواتین کے قومی کمیشن (NCW) میں ان کی تقرری  ہوئی اس سے قبل وہ ہریانہ میں بی جے پی کی ضلعی سکریٹری اور میڈیا انچارج اور حکومت میں ضلعی صارف اور ازالہ فورم کی رکن تھیں۔ ہریانہ کے این سی ڈبلیو چیئرپرسن کے طور پر شرما ان خواتین اور بی جے پی پارٹی کے حقوق کی آواز کے حامی رہیں ہیں جنہیں جنسی استحصال اور عصمت دری کا سامنا تھا۔ انھوں نے متنازع طور پر چرچوں میں اعتراف جرم کی روایت کو ختم کرنے کا مطالبہ کیا۔ خاص طور پر ان خواتین کے ساتھ بدسلوکی اور بلیک میل کرنے کے الزامات کے بعد جنھوں نے اعتراف جرم کیا تھا۔ انھوں نے کیرالہ ریاست کی کمیونسٹ پارٹی آف انڈیا کے ارکان قانون ساز اسمبلی کے خلاف جنسی بدسلوکی کا مقدمہ درج کرایا جب ریاستی حکومت نے کہا کہ یہ پارٹی کا معاملہ ہے اور کیرالہ خواتین کمیشن نے کہا کہ وہ کارروائی نہیں کر سکتا اور خواتین پر زور دیا کہ وہ  این سی ڈبلیوNCW میں جنسی ہراسانی کی شکایت درج کرایں۔

این سی ڈبلیو  کے رکن اور چیئرپرسن دونوں کے طور پرریکھا شرما نے نفسیاتی اداروں، جیلوں، حراستی گھروں کا دورہ کیا اور معائنہ کیا۔ان  خواتین قیدیوں کے حالات میں بہتری کی وکالت کی۔ وہ خواتین کے حقوق  کے لیے کام کرتی ہیں۔وہ بیرون ملک مقیم ان کے این آر آئی شوہروں کے ہاتھوں مشکلات کا شکار ہونے والی ہندوستانی خواتین کی شکایات پر بھی کام کرتی ہیں۔ بشمول بچوں کی تحویل سے متعلق مسائل اور چائے کے باغات میں کام کرنے والی خواتین کے کام جو بند کر دیے گئے تھے۔. وہ خواتین کو سیاست میں آنے کی ترغیب دیتی ہے، لیکن مجوزہ کوٹہ سسٹم کے بارے میں تشویش کا اظہار کرتی ہے۔

ریکھا شرما نے ملک بھر میں مہیلا جن سنویس/عوامی سماعتوں کی صدارت کی، بہت سی شکایات سنیں اور پولیس کو کارروائی کرنے کی ہدایت کی۔ریکھا شرما پولیس کے لیے تربیت اور حساسیت کے پروگراموں کی حمایت کرتی ہیں۔وہ پولیس کے خلاف شکایات کی بھی تحقیقات کرتی ہیں۔

### شادی

ریکھا شرما نے ایک آرمی آفیسر سے شادی کی۔ انھوں نے فوجی افسران کے میاں بیوی اور بچوں کے لیے فیملی ویلفیئر پروگراموں کو بھی  فروغ دیا ہے۔

حوالہ جات
---------

1. ↑  "Rekha Sharma appointed chairperson of NCW"۔ India Today۔ PTI۔ 9 August 2018۔ اخذ شدہ بتاریخ 11 دسمبر 2018
2. ↑  "Rekha Sharma Is New National Commission for Women Chairperson"۔ NDTV.com۔ اخذ شدہ بتاریخ 12 اکتوبر 2018
3. ↑  Lalita Tiwari (4 May 2018)۔ "NCW Chairperson Rekha Sharma Expresses Concern Over Crimes Against Women In Karnataka"۔ Daily Addaa۔ 14 دسمبر 2018 میں اصل سے آرکائیو شدہ۔ اخذ شدہ بتاریخ 11 دسمبر 2018  الوسيط `|url-status=` تم تجاهله (معاونت)
4. ↑  "Women's commission sensitises police"۔ The Telegraph, India۔ 22 February 2018۔ اخذ شدہ بتاریخ 11 دسمبر 2018
**چہل ابدال** پہاڑ کی چوٹی پرایک مزار جوراولپنڈی ڈویژن کے میدانی علاقوں میں سب سے اونچی پہاڑ کی چوٹی تصور کی جاتی ہے ۔  

علاقہ جھنگڑ میں بشارت کے قریب چہل ابدال نامی مزار کی نسبت سے پہاڑ کو بھی چہل ابدال کہتے ہیں جو37 سو فٹ بلند ہے یہاں سے پورے راولپنڈی ڈویژن کے شہروں کا جہاں تک نظر جاتی ہے نظارہ کیا جا سکتا ہے اس مزارپر پیدل جانے کے لیے پگڈنڈی نما راستہ موجود ہے جو نہائیت خوبصورت ہے۔اور ساتھ ہی موٹر سائیکل،کار اور جیپ کے لیے کچی پتھریلی روڈ نما راستہ بھی بنا دیا گیا ہے اس مزار پر چڑھتے ہوئے کئی خوبصورت مقام آتے ہیں بلکہ ایک موقع پر یہاں پر پتھروں کا باغ بھی بڑا منفرد اور عجیب نقشہ پیش کرتا ہے اور اس باغ میں ہر قسم کا خوبصورت پتھر موجود ہے یہ اس علاقے کا ایک بڑا تفریحی مرکزہے اونچا ہونے کی وجہ سے یہاں پر سخت گرمیوں میں موسم کافی خوشگوار رہتا ہے۔اس مزار سے منسلق گھنے جنگل میں مختلف قسم کے جنگلی حیات بھی موجود ہیں جن میں نایاب قسم کے ہرن اور تیتر بھی شامل ہیں علاقہ جھنگڑ میں کئی اور خوبصورت مقام بھی ہیں

حوالہ جات
---------

1. ↑  "آرکائیو کاپی"۔ 02 اپریل 2017 میں اصل سے آرکائیو شدہ۔ اخذ شدہ بتاریخ 18 دسمبر 2016  الوسيط `|url-status=` تم تجاهله (معاونت)
**مختيار ملک** (انگريزی:Mukhtiar Malik) سندھ پاکستان میں  پیدا ہونے والے  سندھی زبان کے مشہور شاعر، نثر نويس اور براڈ کاسٹر ہیں۔ ان کی کئی کتابیں شائع ہوئی ہیں۔

حالات زندگی
-----------

مختيار ملک کا اصل نام مختيار حسين ملک ہے۔ اس کے والد کا نام شفيع محمد ملک ہے۔ مختيار  21 دسمبر 1959ء کو ضلع خيرپور میں پیدا ہوئے۔

تعليم
-----

مختیار نے پرائمری تعليم اپنے شہر میں حاصل کی۔ میٹرک گورنمنٹ  ناز ہائی اسکول خيرپور اور انٹر کا امتحان گورنمنٹ سپيرئير کالج خيرپور ميرس میں سے پاس کيا۔  ايل ايل بی 2004ء میں جامعہ شاہ عبد اللطیف خيرپور اور ايم اے (صحافت/ ماس کميونيکيشن) کی ڈگری 1990ء میں شاہ عبداللطيف يونيورسٹی سے حاصل کی۔ ايم اے سندھی ادب کا امتحان 1986ء میں سندھ یونیورسٹی جامشورو سے پاس کیا۔ 1984ء میں ايم ايس سی (آرگينک کيمسٹری) کی ڈگری شاہ عبداللطيف يونيورسٹی خيرپور سے حاصل کی.

خدمتیں
------

مختیار نے  لکھنے کی ابتدا بچپن سے کی۔ اس کی شاعری اور مضامین سندھی زبان میں شایع ہونے والے معياری رسالوں اور اخباروں میں شايع ہوئے ہیں۔ ملک 1999ء سے 2001ء تک سندھی ادبی سنگت سندھ کا سيکريٹری جنرل بھی رہا. اس نے کافی عرصہ  شاہ عبداللطيف يونيورسٹی میں  اعزازی طور سندھی زبان، سندھی ادب اور ماس کميونيکيش کے مضامیں  پڑھائے۔ براڈ کاسٹر  کےطور  پر اس کی خدمتیں زیادہ ہیں۔ مختيار پاکستان کی مختلف ريڈيو اسٽيشنز پر پروڈيوسر، سينئر پروڈيوسر اور کمپئر  کے طور پر خدمات انجام دیں ہیں اور  پروگرام منيجر اور اسٽيشن ڈائريکٹر بھی رہے۔ مختیار  کنٹرولر/ پروگرام منيجر کی حیثیت سے  ریڈیو پاکستان ملتان، ڈپٹی کنٹرولر  ريڈيو پاکستان بھٹ شاہ، کراچی، حيدرآباد، خيرپور، لاڑکانہ، تربت، راولپنڈی بھی رہ چکے ہیں۔۔ ممبر آف بورڈ آف گورننس باڈی سندھی ادبی بورڈ جامشورو، ممبر ايڈوائزری بورڈ سچل سرمست اکيڈمی خيرپور رہے،=۔ مختيار محکمہ ثقافت حکومت سندھ  کی انڈومنٹ فنڈ کميٹی کے 2017ء سے 2019ء تک ممبر رہے۔ انھوں نے کئی ملکی اور غیر ملکی کانفرنسوں میں اسکالر کی حیثیت سے شرکت کی ہے جس میں شيخ اياز ميلو اور 2017ء میں   ايشيا پیسفک براڈکاسٹنگ يونين کی چين میں کانفرنس اہم ہے۔ انھوں نے کئی ڈراما نگار، شاعر اور فنکار ریڈیو کی دنیا پر متعارف کروائے۔

کتابیں
------

* ٹم ٹم ٹانڈانا (بچوں کے لیے شاعری) 1981ء
* اماس ہیں بھی  سوجھرو (شاعری) 2010ء
* پیر علی محمد شاہ راشدی کی زندگی اور کام 1990ء
* جوت 1976ء

اعزازات
-------

مختيار ملک کو ادبی، علمی اور پيشہ ورانہ خدمات کے صلہ میں کئی ایوارڈ اور شيلڈز مل چکی ہیں مگر  ملک کو بہترين پروڈيوسر، ريڈيو پاکستان ريجنل ايکسيلينس ایوارڈ 1999 اور 2002ء، سچل سرمست لائف ٹائم اچيومنٹ ایوارڈ 2013ء اور 2014ء، بچوں کے لیے بہترين شاعر کے طور پر انسٹی ٹیوٹ آف سندھالوجی ایوارڈ  1980ء اور ايم اے سندھی ادب میں اول پوزيشن پر گولڈ میڈل قابلِ ذکر ہیں۔

حوالہ جات
---------

1. ↑
2. ↑  "آرکائیو کاپی"۔ 22 مئی 2020 میں اصل سے آرکائیو شدہ۔ اخذ شدہ بتاریخ 13 ستمبر 2020  الوسيط `|url-status=` تم تجاهله (معاونت)
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑
**پشاور کی لڑائی** 27 نومبر 1001 کو سلطان محمود بن سیبکتیگین ( غزنی کے محمود ) کی غزنوی فوج اور جئے پال کی ہندو شاہی فوج کے مابین پشاور کے قریب لڑی گئی۔ جے پال ہار گیا اور قیدی بنا لیا گیا اور شکست کی ذلت کے نتیجے کے طور پر، بعد میں اس نے چتا میں جل کر خود سوزی کر لی. سلطنت غزنویہ کو برصغیر میں پھیلانے میں یہ پہلی بڑی لڑائی ہے۔

پس منظر
-------

962 میں ، الپ تگین ، ایک ترک غلام یا غلام سپاہی ، جو خراسان میں سامانیوں کی خدمت میں فوج کا کمانڈر بن گیا ، نے غزنا پر قبضہ کر لیا اور خود کو وہاں کا حکمران بنا دیا۔ اس کے جانشین سبک تگین نے پہلے قندھار پر قبضہ کرنے کے بعد اپنے سلطنت کی شدت کے ساتھ وسعت شروع کی ، پھر ہندو شاہی ریاست کے ساتھ جدوجہد کا آغاز کیا۔ ہندو شاہی حکمران جے پال نے سبک تگین پر حملہ کیا ، لیکن اسے شکست کا سامنا کرنا پڑا ، پھر بعد میں اس کی 100،000 سے زیادہ کی فوج کو شکست کا سامنا کرنا پڑا۔ لغمان کو لوٹا گیا اور غزنویوں نے کابل اور جلال آباد کا الحاق کر لیا۔ 997 میں ، محمود غزنوی تخت پر بیٹھا اور ہر سال اس وقت تک ہندوستان پر حملہ کرنے کا عزم کیا جب تک کہ شمالی سرزمین اس کی ملکیت نہ ہو۔ 1001 میں وہ 15،000 کیولری کے منتخب گروپ اور *غازیوں* اور افغانیوں کے ایک بڑے لشکر کے ساتھ پشاور پہنچے۔

جنگ
---

حملہ آور ترک غزنویوں اور شاہی بادشاہت کے مابین لڑائی کا ایک حوالہ العتبی نے *تاریخ یامینی* میں دیا تھا۔ العتبی کے مطابق ، پشاور پہنچنے پر محمود نے شہر سے باہر اپنا خیمہ لگایا۔ جئے پال نے کمک کے انتظار میں کچھ دیر کارروائی کرنے سے گریز کیا اور اس کے بعد محمود نے تلواروں ، تیروں ، نیزوں سے حملہ کرنے کا فیصلہ کیا۔ جے پال نے اپنے کیولری اور ہاتھیوں کو اپنے حریف سے لڑنے کے لیے آگے کیا ، لیکن اس کی فوج فیصلہ کن شکست سے دوچار ہو گئی۔

ذرائع کے مطابق ، جے پال اپنے کنبہ کے افراد کے ہمراہ قید کر لیا گیا اور قیدیوں کی قیمتی ذاتی زینت چھین لی گئی ، جس میں جئے پال کا بڑی قیمت کا ہار بھی شامل تھا۔ ہندوؤں کی موت کے اعدادوشمار 5000 سے لے کر 15،000 تک تھے اور بتایا جاتا ہے کہ انھیں پانچ لاکھ افراد کواسیر بنا لیا گیا تھا۔ پکڑے گئے ہندوؤں کی ذاتی زینت کو دیکھتے ہوئے ، جئے پال کی فوج جنگ کے لیے تیار نہیں تھی اور ہزاروں بچوں کو بھی اسیر کر لیا گیا تھا۔

بعد میں
-------

جے پال پابند تھا اور اس کے کنبہ کے ممبروں کی رہائی کے لیے ایک بہت بڑا تاوان ادا کیا گیا تھا۔ جے پال نے شکست کو ایک بہت بڑی ذلت سمجھا اور بعد میں اس نے خود ہی ایک چتا تیار کی ، اسے روشن کیا اور خود کو آگ میں پھینک دیا۔

محمود نے بعد اوپری سندو علاقے کو فتح کیا اور پھر 1009 میں، جے پال کے بیٹا آنند پال ایک جنگ میں چھچھ کے مقام پر شکست دی. اس جنگ کو جنگ واہند کے نام سے جانا جاتا ہے۔ اس کے بعد اس نے لاہور اور ملتان پر قبضہ کر لیا ، اس نے اسے پنجاب کے علاقے پر کنٹرول فراہم کیا۔

یہ بھی دیکھیں
-------------

* ہندو شاہی
* جنجوعہ
* تاریخ پشاور
* غزنویوں سے پہلے کی پنجاب کی تاریخ

حوالہ جات
---------

1. ↑  *Early Aryans to Swaraj*, Vol. 6, Ed. S.R.Bakshi, S.Gajrani and Hari Singh, (Sarup & Sons, 2005), 25.
قرآن مجید کی 16 ویں سورت جو حضرت محمد صلی اللہ علیہ و آلہ وسلم کی مکی زندگی میں نازل ہوئی۔ 16 رکوع اور 128 آیات ہیں۔

نام
---

آیت 68 کے فقرے "و اوحیٰ ربک الی النحل" سے ماخوذ ہے۔ النحل کے معنی شھد کی مکھی ہے۔ یہ بھی محض علامت ہے نہ کہ موضوعِ بحث کا عنوان۔

زمانۂ نزول
----------

#### مزید دیکھیے : النحل آیت 126 تا 128

متعدد اندرونی شہادتوں سے اس کے زمانۂ نزول پر روشنی پڑتی ہے۔ مثلاً، آیت 41 کے فقرے "والذین ھاجرو فی اللہ من بعد ما ظلموا" سے صاف معلوم ہوتا ہے کہ اس وقت ہجرتِ حبشہ واقع ہو چکی تھی۔ آیت 106 "من کفر باللہ من بعد ایمانہ" سے معلوم ہوتا ہے کہ اس وقت ظلم و ستم پوری شدت کے ساتھ ہو رہا تھا اور یہ سوال پیدا ہو گیا تھا کہ اگر کوئی شخص ناقابل برداشت اذیت سے مجبور ہوکر کلمۂ کفر کہہ بیٹھے تو اس کا کیا حکم ہے۔ آیات 112 تا 114 کا صاف اشارہ اس طرف ہے کہ نبی صلی اللہ علیہ و آلہ وسلم کی بعثت کے بعد مکہ میں جو زبردست قحط رونما ہوا تھا وہ اس سورت کے نزول کے وقت ختم ہو چکا تھا۔ اس سورت میں آیت 115 ایسی ہے جس کا حوالہ سورۂ انعام آیت 119 میں دیا گیا ہے اور دوسری طرف آیت نمبر 118 ایسی ہے جس میں سورۂ انعام کی آیت 146 کا حوالہ دیا گیا ہے۔ یہ اس بات کی دلیل ہے کہ ان دونوں سورتوں کا نزول قریب العہد ہے۔ ان شہادتوں سے پتہ چلتا ہے کہ اس سورت کا زمانۂ نزول بھی مکے کا آخری دور ہی ہے اور اسی کی تائید سورت کے عام اندازِ بیاں سے بھی ہوتی ہے۔

موضوع اور مرکزی مضمون
---------------------

شرک کا ابطال، توحید کا اثبات، دعوتِ پیغمبر کو نہ ماننے کے برے نتائج پر تنبیہ و فہمائش اور حق کی مخالفت و مزاحمت پر زجر و توبیخ۔

مباحث
-----

سورت کا آغاز بغیر کسی تمہید کے یک لخت ایک تنبیہی جملے سے ہوتا ہے۔ کفار مکہ بار بار کہتے تھے کہ "جب ہم تمہیں جھٹلا چکے ہیں اور کھلم کھلا تمھاری مخالفت کر رہے ہیں تو آخر وہ خدا کا عذاب آ کیوں نہیں جاتا جس کی تم ہمیں دھمکیاں دیتے ہوں "۔ اس بات کو وہ بالکل تکیۂ کلام کی طرف اس لیے دہراتے تھے کہ ان کے نزدیک یہ محمد صلی اللہ علیہ و آلہ وسلم کے پیغمبر نہ ہونے کا سب سے زیادہ صریح ثبوت تھا۔ اس پر فرمایا کہ بیوقوفو! خدا کا عذاب تو تمھارے سر پر تلا کھڑا ہے، اب اس کے ٹوٹ پڑنے کے لیے جلدی نہ مچاؤ بلکہ ذرا سی مہلت باقی ہے اس سے فائدہ اٹھا کر بات سمجھنے کی کوشش کرو۔ اس کے بعد فوراً تفہیم کی تقریر شروع ہوجاتی

| * د
* ب
* ت
قرآنی سورتوں کی فہرست |
| --- |
| 
* الفاتحہ
* البقرہ
* آل عمران
* النساء
* المائدہ
* الانعام
* الاعراف
* الانفال
* التوبہ
* یونس
* ہود
* یوسف
* الرعد
* ابراہیم
* الحجر
* النحل
* الاسرا
* الکہف
* مریم
* طٰہٰ
* الانبیاء
* الحج
* المؤمنون
* النور
* الفرقان
* الشعرآء
* النمل
* القصص
* العنکبوت
* الروم
* لقمان
* السجدہ
* الاحزاب
* سبا
* فاطر
* یٰس
* الصافات
* سورہ ص
* الزمر
* المؤمن
* حم السجدہ
* الشوریٰ
* الزخرف
* الدخان
* الجاثیہ
* الاحقاف
* محمد
* الفتح
* الحجرات
* ق
* الذاریات
* الطور
* النجم
* القمر
* الرحمٰن
* الواقعہ
* الحدید
* المجادلہ
* الحشر
* الممتحنہ
* الصف
* الجمعہ
* المنافقون
* التغابن
* الطلاق
* التحریم
* الملک
* القلم
* الحاقہ
* المعارج
* نوح
* الجن
* المزمل
* المدثر
* القیامہ
* الدہر
* المرسلات
* النباء
* النازعات
* عبس
* التکویر
* الانفطار
* المطففین
* الانشقاق
* البروج
* الطارق
* الاعلیٰ
* الغاشیہ
* الفجر
* البلد
* الشمس
* اللیل
* الضحیٰ
* الم نشرح
* التین
* العلق
* القدر
* البینہ
* الزلزال
* العادیات
* القارعہ
* التکاثر
* العصر
* الہمزہ
* الفیل
* قریش
* الماعون
* الکوثر
* الکافرون
* النصر
* لہب
* الاخلاص
* الفلق
* الناس

 |
ایک ویب مبنی برقی خط خدمت جی میل کا سطح البین
**برقی ڈاک**، **برقی** **خط** یا **ای-میل** برقی ابلاغیاتی نظاموں پر پیغامات کو لکھنے، بھیجنے، وصول اور محفوظ کرنے کا ایک تخزینی و تقدیمی طریقہ ہے۔الیکٹرانک میل(email یا e-mail)، الیکٹرانک آلات استعمال کرنے والے لوگوں کے مابین پیغامات ("میل") کا تبادلہ کرنے کا ایک طریقہ ہے۔

1960 میں ای میل کا محدود استعمال ہوا جس میں صارفین ایک ہی کمپیوٹر پر پیغامات کی ترسیل کر سکتے تھے، ابتداً انسٹنٹ میسیجنگ کی طرح پیغام بھیجنے والے اور پیغام حاصل کرنے والے دونوں صارفین کو آن لائن رہنا ضروری ہوتا تھا۔ ای میل کی ایجاد کا سہرا رئے ٹام لنسن (Ray Tomlinson)کے سر باندھا جاتا ہے۔ 1971میں، انھوں نے ایسا پہلا سسٹم تیار کیا جو ارپ نیٹ پر پھیلے مختلف ہوسٹس کے الگ الگ صارفین کو پیغام بھیج سکتا تھا ۔ حتمی سرور(Destination Server) کے ساتھ صارف کے نام جوڑنے کے لیے انھوں نے @ نشان کا استعمال کیا۔ 1970 کی دہائی کے وسط تک اس طرح کی پیغام رسانی کے طریقے کو ای میل کے مترادف تسلیم کیا جانے لگا۔

مزید دیکھیے
-----------

* ای میل انکرپشن
* دھکا برقی خط
* برقی ڈاک پتہ (e-mail address)

|  |  |
| --- | --- |
|  | ویکی ذخائر پر **برقی ڈاک** سے متعلق سمعی و بصری مواد ملاحظہ کریں۔ |
**وزن** سے مراد وہ قوت ہے جو ہر جسم سیارے کی کشش ثقل کی وجہ سے محسوس کرتا ہے۔
اوزان جس کا واحد وزن ہے سے تول کے باٹ مراد لیے جاتے ہیں؛ درہم، دینار، رطل، دانق، استار؛ یہ سب تو ل کے اوزان ہیں۔

وزن بطور مقدار
--------------

کسی چیز کی مقدار معلوم کرنے کو وزن کرنا کہا جاتا ہے عرف عام میں وزن وہ مقدار ہے جو ترازو یا کانٹے(بھاری اشیاء وزن کرنے کا آلہ)سے معلوم ہو  

آزادانہ گرتی ہوئی ہر چیز کا وزن صفر ہوتا ہے۔ اسی طرح تیرتی ہوئی ہر چیز کا وزن بھی صفر ہوتا ہے مگر اس کی کمیت میں کوئی فرق نہں پڑتا۔  

اسی طرح زمین کے گرد گھومتے ہوئے مصنوعئ سیارے میں کسی چیز یا خلا نورد کا وزن صفر ہو جاتا ہے مگر اس کی کمیت میں کوئی فرق نہیں پڑتا۔

اگر کسی بلند عمارت میں نصب لفٹ elevator نیچے جانا شروع کرتی ہے تو لفٹ میں موجود ہر چیز کا وزن کم ہو جاتا ہے مگر جب لفٹ رکنے لگتی ہے تو وزن بڑھنے لگتا ہے۔

اگر زمین پر کسی چیز کا وزن ایک ہو تو سورج پر اس کا وزن لگ بھگ 28 گنا بڑھ جائے گا حالانکہ اس چیز کی کمیت میں کوئی تبدیلی نہیں ہو گی۔ مختلف سیاروں پر اسی چیز کا وزن مندرجہ ذیل ہو گا۔

| اجرام فلکی | زمین کے مقابلے میں اس پر کسی چیز کا وزن | کشش ثقل کا اسراع m/s² |
| --- | --- | --- |
| سورج | 27.90 | 274.1 |
| عطارد | 0.3770 | 3.703 |
| زہرہ | 0.9032 | 8.872 |
| زمین | 1 | 9.8226 |
| چاند | 0.1655 | 1.625 |
| مریخ | 0.3895 | 3.728 |
| مشتری | 2.640 | 25.93 |
| زحل | 1.139 | 11.19 |
| یورینس | 0.917 | 9.01 |
| نیپچون | 1.148 | 11.28 |
|

حوالہ جات
---------

1. ↑  مفتاح الاوزان - مؤلف : مفتی عبد الرحمن القاسمی عظیم آبادی - ناشر : الامۃ ایجوکیشنل اینڈ چیریٹیبل ٹرسٹ، حیدرآباد، انڈیا
2. ↑  المفردات: راغب اصفہانی
3. ↑  This value excludes the adjustment for centrifugal force due to Earth’s rotation and is therefore greater than the 9.80665 m/s² value of معیاری کشش ثقل.
ولی کامل پیر سید محمد امین شاہ سلسلہ نقشبندیہ مجددیہ کے عظیم شیخ اور مادر زاد ولی تھے۔

ولادت
-----

خواجہ خواجگان قطب الاقطاب پیر سید محمد امین شاہ ثانی آپ آلومہارشریف میں پیدا ہوئے آپ حضرت خواجہ خواجگان شمس الہند پیر سید محمد چنن شاہ نوری دائم الحضوری کے اکلوتے بیٹے لخت جگر اور سجادہ نشین تھے

بیعت و خلافت
------------

آپ نے ایک طویل عرصہ اپنے والد بزرگوار کے زیر سایہ گزارا ان سے تصوف اور طریقت کے اسرار کو بخوبی سیکھا۔آپ فرمایا کرتے تھے کہ سیدنا چنن شاہ نوری نے اپنے فیض کا کثیر حصہ آپ کو عطا کیا ہے

حسینی سادات
-----------

آپ کا شجرہ نسب پیر سید چنن شاہ سے ہوتا ہوا اور امام علی نقی سے جا کر ملتا ہے اور وہاں سے آپ حضرت امام حسین علیہ السلام کی اولاد میں سے ہیں سید ہونے کے ناطے آپ کو ہر جگہ پر انتہائی محبت اور عقیدت کی نظر سے دیکھا جاتا تھا، طبعیت میں جمال کا پہلو غالب تھا انسان دوستی بندہ پروری مہمان نوازی ان کا شاعر تھا، خشت کی بجائے عزیمت اور کرامت کی بجائے استقامت کو ترجیح دیتے تھے

استقامت اور کرامت
-----------------

ایک مرتبہ سفر میں ایک شخص مسلسل تین ماہ آپ کے ساتھ رہا اور جاتے ہوئے کہنے لگا کہ میں نے آپ کے ہاں کشف و کرامات کا اثر نہیں دیکھا صرف مولویت دیکھی ہے آپ نے فرمایا کیا تو نے مجھے طریقت اور شریعت کے معاملات میں کوتاہی یا غفلت کرتے دیکھا ہے اس نے کہا نہیں آپ نے فرمایا دین پر استقامت نصیب ہو جائے تو یہ ہزار کرامت سے بہتر ہے

کرامت
-----

لیکن دوسری جانب بچپن ہی سے علمی جذب میں آپ سے کرامات کا ظہور بھی ہوتا رہا آپ مادر زاد ولی تھے آپ اپنی والدہ کا دودھ آپ نے اس وقت تک نہیں پیا جب تک اپنے والد اور پیر بزرگوار پیر سید چنن شاہ نوری کی زبان مبارک چوس کا فیض حاصل نہ کر لیا آپ کی عمر جب تقریبا چھ سال کی تھی تو آپ نے ضد کی جامکے چیمہ کا میلہ لگتا ہے اور میں نے گھوڑے پر سوار ہوکر وہاں جانا ہے آپ کی والدہ نے اکلوتے بیٹے ہونے کی وجہ سے اجازت نہ دیں کہ کہیں آپ گھوڑے سے گر نہ جائیں، آپ کو ایک مقامی کچی دیوار پر بیٹھ گئے اور اسے گھوڑسوار کی مانند ریڑھی ماری تو وہ دیوار دوڑنے لگیں گی اور جامکے چیمہ کی بیساکھی کے میلے میں پہنچ گئیں آپ کی یہ کرامت دیکھ کر وہاں کے سکھ مشرف بہ اسلام ہو کر آپ کے سلسلہ بیعت میں داخل ہو گئے اور جو اسلام داخل نہ ہوئے انھوں نے آپ کو اپنا گرو تسلیم کر لیا

شیخ المشائخ
-----------

آپ کی فقر و درویشی اس قدر بلند تھی کہ پیر سید جماعت علی شاہ علی پور سیداں 3سال متواتر عشاء پڑھ کر نکلتے اور تہجد خواجہ خواجگان پیر سید محمد امین شاہ کے ساتھ آلومہار میں ادا کرتے۔

چورہ شریف سے اکتساب فیض
-----------------------

ایک دفعہ آپ کے والد بزرگوار پیر چنن شاہ نوری آپ کو لے کر اور اپنے انتہائی پسندیدہ خلیفہ جناب خلیفہ محمد صدیق کو لے کر حضرت خواجہ خواجگان خواجہ نور محمد چوراھی کی بارگاہ میں حاضر ہوئے تو خواجہ نور محمد چوراھی نے حضرت صاحبزادہ پیر سید محمد امین شاہ صاحب جو اس وقت عمر میں چھوٹے تھے کو سینے سے لگایا اور فرمایا کہ حضرت آپ کے بیٹے کا ظرف بہت بلند ہے ان کو ہم نے تمام نقشبندیہ مجددیہ فیض جو ہے وہ منتقل کر دیا ہے۔

وفات
----

آپ 83 برس کی عمر میں 1913 میں نماز فجر کے فرض ادا کرتے ہوئے آخری سجدہ میں واصل ہوئے آپ کا مزار آلومہارشریف میں موجود ہے-

سجادہ نشین
----------

آپ کے وصال کے بعد آپ کے بڑے بیٹے پیرسید محمد حسین شاہ مسند نشین اشراف سادات آلو مہار ہوئے۔بہت ہی کمال کے خطیب اور شاعر تھے۔بوقت سجادہ نشینی آپ سیالکوٹ میں مجسٹریٹ کے عہدے پر فائز تھے۔آپ علی المتبت سید زادے تھے۔

حوالہ جات
---------

1. ↑
2. ↑
3. ↑  "Tazkira Mashaikh e Allo Mahar Sharif Urdu Pdf Download"
**قاضی محمد عبد السبحان** ہزارہ کی علمی شخصیت معقول و منقول کے متبحر فاضل ، بے مثل مناظر اور قاضی غلام محمود ہزاروی کے والد ہیں۔

ولادت
-----

قاضی محمد عبد السبحان ابن قاضی مظہر جمیل ابن مولانا مفتی محمد غوث۔1315ھ/1898ء میں موضع کھلابٹ (ہری پور سے چھ میل کے فاصلہ پر تھا ، اب تربیلا ہند میں آگیا ہے ) ضلع ہزارہ میں پیدا ہوئے ۔

تعلیم و تربیت
-------------

آپ کے والد ماجد اور جد امجد اور جدا مجد اپنے دور کے اکابر علما میں سے تھے ۔ آپ کے جد امجد نے رد تقویۃ الایمان اور تاریخ وہابیہ وغیرہ کتب بھی لکھی تھیں ﷺ مولانا علامہ سید برکات احمد ٹونکی سے مدرسہ خلیلیہ ، ٹونک میں علوم وفنون کا استفادہ کیا ، مولانا قطب الدین غور غشتوی اور مولانا حمید الدین مانسہروی آپ کے مشفق اساتذہ میں سے تھے ، حدیث و تفسری کا درس اپنے چچا اور خسر مولانا محمد خلیل محدث ہزاروی سے لیا

درس و تدریس
-----------

قاضی عبد السبحان نے تکمیل علوم کے بعد تمام زندگی درس و تدریس ، تصنیف و تالیف اور مسلک اہل سنت کی حمایت میں صرف فرمائی ۔ 1936ء میں مدرسہ بیگم پورہ ( گجرات ) میں قریباً تین سال قیام پزیر رہے ، بعد ازاں شرقپور شریف ، احسن المدارس راولپنڈی اور دار العلوم اسلامیہ رحمانیہ ہری پور میں بحیثیت صدر مدرس کام کیا ، آخری دنوں میں اپنے گاؤں کھلابٹ میں چلے گئے۔

بیعت
----

آپ سلسلۂ عالیہ قادریہ میں مولانا قاضی سلطان محمود ( آوان شریف ) سے بیعت تھے ۔

تالیفات
-------

آپ نے تصنیف و تالیف کی طرف بھی توجہ فرمائی ۔ آپ کی تصانیف میں سے

* مواہب الرحمن رد جواہر القرآن
* انورا الاتیاء فی حیاۃ الانبیا ء
* ان کے علاوہ بخاری شریف ، مشکوٰۃ شریف ، شرح معانی الآثار ، امام طحاوی بیضاوی او ر دیگر متعد د کتب درس نظامی پر شروح و حواشی لکھے جو زیادہ تر عربی میں ہیں اور ابھی تک غیر مطبوع ہیں
* ابن تیمیہ حرانی کی کتاب الوسیلہ کا رد لکھا تھا۔

وفات
----

استاذ الافاضل قاضی عبد السبحان ہزاروی 12شوال، 30 مئی (1377ھ/1958ء) کو واصل جنت ہوئے اور کھلابٹ کی جامع مسجد میں محو استرحت ابدی تھے تربیلا ڈیم کی تعمیر کے دوران آپ کے جسد خاکی کو جہلم منتقل کر دیا گیا ۔

حوالہ جات
---------

1. ↑  محمود احمد قادری ، مولانا : تذکرہ علمائے اہلسنت ص 174
2. ↑  عبد النبی کو کب ، قاضی : سیرت سالک ص 114
3. ↑  غلام محمود قاضی مولانا : 27 مناظرے (کتب خانہ غوثیہ مہریہ ، جادہ جہلم) ص، 45
4. ↑  تذکرہ اکابر اہل سنت: محمد عبد‌الحکیم شرف قادری:صفحہ 227نوری کتب خانہ لاہور
**گمبھاری دیوی** (ولادت: 1922ء - وفات: 8 جنوری 2013ء) ہماچل پردیش، بلس پور ضلع، کی ایک تجربہ کار ہندوستانی لوک گلوکارہ، لوک گائیکی اور رقاصہ تھیں۔ ہماچل پردیش کی لوک ثقافت میں اپنی شراکت کے لیے مشہور ہیں۔ 

سنگیت ناٹک اکادمی کی طرف سے گمبھاری دیوی کو ٹیگور اکیڈمی ایوارڈ دیا کیا گیا تھا۔  2001ء میں ان کو ہماچل اکیڈمی آف آرٹس سے ایوارڈ ملا۔

گمبھاری دیوی 8 جنوری 2013ء کو 91 سال کی عمر میں انتقال کر گئیں۔

زندگی کے تجربات
---------------

گمبھاری دیوی 1922ء میں ہماچل پردیش کے ضلع بلاسپور ضلع کے بانڈلا گاؤں میں پیدا ہوئی تھیں۔ انھوں نے 8 سال کی عمر میں گلوکاری شروع کی۔ گمبھاری دیوی نے گاؤں کی دوسری لڑکیوں کی طرح کم عمری میں ہی شادی کرلی تھی جو عام طور پر انھیں گانے اور ناچنے سے روکتی تھی۔ وہ اس سے کے باوجود لوک کارکردگی میں برقرار رہیں۔

اس کی زندگی
-----------

گمبھاری دیوی کا ہنر تھا کہ معاشرہ آہستہ آہستہ ان کا معاشرتی داغ بھول گیا اور ان کو مختلف مواقع پر پیشکش کرنے کی دعوت دینا شروع کر دی۔ آخر کار وہ اتنی مشہور ہو گئی کہ ان کی کارکردگی کے بغیر کوئی فنکشن مکمل نہیں ہوسکتا تھا۔ ان کا یہ اثر تھا کہ وہ رومانس کے بت کی حیثیت سے نظر آئیں۔ لوگ ان کی پیشکش دیکھنے کے لیے دور دراز سے جمع ہونا شروع ہو گئے اور اس علاقے نے ان کی کارکردگی اور شرکت کے بغیر شادی کی تقاریب کو غیر سنجیدہ سمجھا۔ وہ اپنے وقت کی ایک میٹنی بت سمجھی جاتی تھیں۔ ان کے ہمراہ ایک ڈرمر اور پہلوان (پستو عرف بسنت پہلوان) بھی تھا جو دیوی کے ساتھ ساتھ ایک علامات بھی بن جاتے ہیں۔ اس جوڑے نے، جن کی کبھی قانونی طور پر شادی نہیں کی تھی، کو قدامت پسند معاشرے کی ایک بڑی دشمنی کا سامنا کرنا پڑا۔ وہ اس کی پرفارمنس سے لطف اندوز ہو سکتے تھے لیکن ان کے آزاد خیال سلوک کو قبول نہیں کرسکے۔ بعد میں دیوی نے اپنی محبت کی قربانی دی اور خود دیوی کی درخواست پر بسنت پہلوان نے بعد میں دوسری عورت سے شادی کرلی۔

ایوارڈ
------

گمبھاری دیوی نے اپنی غیر معمولی دلیری، گانے اور ناچنے کی خصوصیات کے ذریعے کئی دل جیت لیے۔

* انھیں 2011ء میں سنگیت ناٹک اکیڈمی کے ذریعہ ٹیگور اکیڈمی ایوارڈ (ٹیگور اکیڈیمی پورسکار) ملا تھا۔
* 2001ء میں ہماچل اکیڈمی آف آرٹس سے اچیومنٹ ایوارڈ۔

حوالہ جات
---------

1. ↑  लोक गायिका गंभरी देवी का निधन — اخذ شدہ بتاریخ: 10 اپریل 2023
2. ↑  "London Olympics silver medallist Vijay Kumar conferred Rs 1 crore and Himachal Gaurav Award"۔ Economic Times۔ 15 Aug 2012۔ اخذ شدہ بتاریخ 02 اگست 2014
3. ↑  Ashoka Jerath (1995)۔ The Splendour of Himalayan Art and Culture۔ Indus Publishing۔ صفحہ: 151–۔ ISBN 978-81-7387-034-7
4. ↑  "Sangeet Natak Akademi Ratna and Akademi Puraskar"۔ Sangeet Natak Akademi۔ 2011۔ 07 جولا‎ئی 2014 میں اصل سے آرکائیو شدہ۔ اخذ شدہ بتاریخ 02 اگست 2014۔ .. a one-time honour of Tagore Samman to be awarded to 100 persons of the age of 75 years and above who have made significant contribution in the field of performing arts.
5. ↑  "List of recipients of Tagore Akademi Puraskar" (PDF)۔ Press Information Bureau, Government of India۔ اخذ شدہ بتاریخ 02 اگست 2014
6. ↑  "Folk singer Gambhari Devi passes away, लोक गायिका गंभरी देवी का निधन" (بزبان الهندية)۔ Amar Ujala۔ 9 January 2013۔ اخذ شدہ بتاریخ 02 اگست 2014  صيانة CS1: لغة غير مدعومة (link)
**نجف ہند** بھارت کے صوبہ اترپردیش کے ضلع بجنور کا ایک چھوٹا سا گاؤں جسے جوگی پورہ یا جوگی رام پوری کہتے تھے اور اب نجف ہند کے نام سے جانا جاتا ہے۔

کہتے ہیں کہ ایک بزرگ سید راجن بادشاہ وقت سے چھپ کر اس چھوٹے سے قصبے میں آکر رہنے لگے۔ سید صاحب انتہائی متقی اور پرہز گار تھے انھوں نے گاؤں والوں کو بتا دیا تھا کہ وہ بادشاہ سے چھپ کر یہاں رہنے آئے ہیں گاؤں والے بھی ان کی آمد سے خوش اور ان کے معتقد تھے۔ شاہ صاحب کثرت سے ورد کرتے یا علی ادرکنی۔

آپ کے پاس ایک اندھا گڈریا بھی بیٹھا کرتا تھا ۔ ایک دن وہ جنگل میں تھا تو اس نے گھوڑے کی ٹاپوں کی آواز سنی۔ وہ ڈر گیا شاید بادشاہ کے فوجی ہوں گے۔ آواز آہستہ آہستہ قریب آتی گئی اور اس کے پاس آکر جیسے گھوڑا رک گیا۔ اندھا بھاگ کر کہاں جاتا بس چپ چاپ ایک جگہ ٹھٹک کر کھڑا ہو گیا۔ آنیوالے نے اس سے پوچھا کی سید راجن کہاں ہیں گڈریے نے کہا صاحب میں اندھا ہوں مجھے نہیں معلوم سید راجن کون ہیں اور کہاں ہیں ۔ آنیوالے نے اس کی آنکھوں پر ہاتھ پھیرا تواسکی آنکھوں کی روشنی واپس آگئی۔ اندھے کے لیے یہ کسی چمتکار سے کم نہیں تھا۔ سامنے کھڑے ہوئے شخص نے اس سے کہا کہ سید راجن سے کہہ دینا ہم آئے تھے۔ آنیوالے نے یہ بھی کہا سید راجن سے کہنا ہمارے لیے ایک روضہ بنوادیں ،کہاں سے پانی ملے گا اور کہاں سے چونا اور کس کنویں سے گندھک کا پانی نکلے گا جو بیماروں کی صحت کے لیے مفید ہوگا یہ ساری ہدایات دیکر وہ چلے گئے۔

گڈریا دوڑتا ہوا سید راجن کے پاس گیا اور پوارا واقعہ ان سے بیان کیا۔ سید راجن نے گڈریے کی آنکھوں کی روشنی اور جس مقام پر گھڑسوار آئے تھے وہاں گھوڑے کے پیروں کے نشان دیکھ کر اس بات کی تصدیق کر لی کہ جن کو وہ پکارا کرتے تھے وہ ان کی مدد کو آئے تھے۔ انھوں نے اس مقام پر ایک درگاہ تعمیر کرائی۔ تب سے اس مقام کا نام نجف ہند ہوا۔

حوالہ جات
---------

1. ↑  Voice Of Urdu وائس آف اردو - درگاہ نجف ہند جوگی پورہ :[*مردہ ربط*]
2. ↑  Jast.in - مرقع نجف ہند
3. ↑  نجف اشرف میں موجود حوزہ علمیہ - امام علی انٹرنیشنل نیٹ ورک
4. ↑  جامعہ باب العلم: درگاھ عالیہ نجف ہند جوگی رامپورہ میں مدرسہ باب العلم نوگانواں سادات کی نمائندگی اور فعالیتوں کے منا ظر
**خیارِشرط** یہ تجارت میں استعمال ہونے والی ایک اصطلاح ہے کہ بائع (بیچنے والا) اور مشتری (خریدار) کو یہ حق حاصل ہے کہ عقد (معاہدے) میں یہ شرط کر دیں کہ اگر منظور نہ ہوا تو بیع باقی نہ رہے گی اسے خیارشرط کہتے ہیں مگر یہ اختیار تین دن سے زیادہ کا نہیں ہو سکتا۔

خیار شرط کی ضرورت
-----------------

بائع ومشتری کو یہ حق حاصل ہے کہ وہ قطعی طورپر بیع نہ کریں(فوراً بیع کو نافذ نہ کریں) بلکہ عقد میں یہ شرط کر دیں کہ اگر منظور نہ ہواتو بیع باقی نہ رہے گی اسے خیار شرط کہتے ہیں اور اس کی ضرورت طرفین( خریدنے والا اوربیچنے والا) کو ہواکرتی ہے کیونکہ کبھی بائع اپنی نا واقفی سے کم داموں میں چیز بیچ دیتا ہے یا مشتری اپنی نا دانی سے زیادہ داموں سے خریدلیتا ہے یا چیز کی اسے شناخت نہیں ہے ضرورت ہے کہ دوسرے سے مشورہ کرکے صحیح رائے قائم کرے اور اگر اس وقت نہ خریدے تو چیز جاتی رہے گی یا بائع کو اندیشہ ہے کہ گاہک ہاتھ سے نکل جائے گا ایسی صورت میں شرع مطہر نے دونوں کو یہ موقع دیا ہے کہ غور کر لیں اگرنامنظورہو تو خیار کی بنا پر بیع کو نامنظور کر دیں۔

خیار شرط کی صورتیں
------------------

خیار شرط بائع ومشتری دونوں اپنے اپنے لیے کریں یا صرف ایک کرے یا کسی اور کے لیے اس کی شرط کریں سب صورتیں درست ہیں اور یہ بھی ہو سکتا ہے کہ عقد میں خیار شرط کا ذکر نہ ہومگر عقد کے بعد ایک نے دوسرے کو یا ہرایک نے دوسرے کو یا کسی غیر کوخیار دیدیا۔ عقد سے پہلے خیار شرط نہیں ہو سکتا یعنی اگر پہلے خیار کا ذکر آیا مگر عقدمیں ذکر نہ آیا نہ بعدعقد اس کی شرط کی مثلاً بیع سے پہلے یہ کہدیا کہ جو بیع تم سے کروں گا اُس میں میں نے تم کو خیار دیا مگر عقد کے وقت بیع مطلق واقع ہوئی تو خیار حاصل نہ ہوا۔

جن اشیاء میں خیار شرط ہے
------------------------

خیار شرط ان چیزوں میں ہو سکتا ہے،

* 1 بیع،
* 2اجارہ ،
* 3قسمت ،
* 4 مال سے صلح ،
* 5کتابت ،
* 6خلع میں جبکہ عورت کے لیے ہو،
* 7 مال پر غلام آزاد کرنے میں جبکہ غلام کے لیے ہو آقا کے لیے نہیں ہو سکتا،
* 8 راہن(۔رہن رکھنے والا۔) کے لیے ہو سکتا ہے مرتہن(جس کے پاس رہن رکھا جائے) کے لیے نہیں کیونکہ یہ جب چاہے رہن کو چھوڑ سکتا ہے خیار کی کیا ضرورت،
* 9کفالت میں مکفول لہ (جس کی کفالت کی جائے) اور کفیل(ضامن) کے لیے ہو سکتا ہے،
* 10 اِبرا(کسی کو اپنا حق معاف کردینا) میں ہو سکتا ہے مثلاً یہ کہا کہ میں نے تجھے بری کیا اور مجھے تین دن تک اختیار ہے،
* 11 شفعہ کی تسلیم میں بعد طلب مواثبت خیار ہو سکتا ہے،
* 12حوالہ میں ہوسکتاہے،
* 13مزارعۃ،
* 14معاملہ میں ہوسکتاہے۔

جن اشیاء میں خیار شرط نہیں
--------------------------

ان چیزوں میں خیار نہیں ہو سکتا:

* 1 نکاح ،
* 2 طلاق،
* 3 یمین (قسم) ،
* 4 نذر،
* 5 اقرارِ عقد،
* 6بیع صرف ،
* 7 سلم ،
* 8وکالت ۔

حوالہ جات
---------

1. ↑  بہارشریعت ،ج2،حصہ11 ،ص647
2. ↑  الدرالمختار*و*ردالمحتار*،کتاب البیوع،باب خیار الشرط،مطلب:فی ہلاک بعض المبیع قبل قبضہ،*
3. ↑  'البحرالرائق*،کتاب البیع،باب خیارالشرط،ج6،ص5.*
**کوہ نور فلم کمپنی** ایک ہندوستانی فلم اسٹوڈیو تھا جو 1918ء میں دوارکاداس سمپت (1884ء-1958ء) نے قائم کیا تھا۔ 

رنجیت موویٹون اور امپیریل فلم کمپنی کے ساتھ یہ 1930 ءکی دہائی میں ہندوستانی ٹاکیز شروع ہونے پر سب سے بڑا مووی اسٹوڈیو تھا۔ 

کوہ نور نے اپنے دور کی صرف کامیاب ترین فلمیں ہی نہیں بنائیں بل کہ اسٹوڈیو میں لوگوں کو تربیت دی۔

تاریخ
-----

1918ء میں، فلم کے سرخیل دوارکاداس نرینداس سمپت (1884–1958) نے کوہ نور فلم کمپنی قائم کی۔

ماضی کے پینٹ شدہ مناظر کو ختم کرتے ہوئے سمپت نے لکڑی کے سیٹ متعارف کروائے۔

1923ء میں اسٹوڈیو میں لگنے والی آگ نے کمپنی کی فلموں کے نیگٹیوں کو تباہ کر دیا۔ تاہم، ایسٹ مین کوڈک نے اپنی مرضی سے خام فلم اسٹاک دیا۔

فلموگرافی
---------

1919ء اور 1929ء کے درمیان میں میں، سمپت اور کوہ نور نے 98 فلمیں بنائیں، بشمول۔

* *وکرم اروشی* (1920)
* *انوسویا* (1921)
* *بھکت ودور* (1921)
* *کالا ناگ* (1924)
* *کلین کانٹا* (1925)
* *خوبصورت بلیک گارڈ* (1925)
* *ٹیلی فون گرل* (1926)

حوالہ جات
---------

1. ↑  Gautam Kaul (1998)۔ Cinema and the Indian freedom struggle۔ Sterling Publishers۔ ISBN 9788120721166
2. ↑  "History of Cinema in India"۔ 06 مئی 2012 میں اصل سے آرکائیو شدہ۔ اخذ شدہ بتاریخ 07 اکتوبر 2021  الوسيط `|url-status=` تم تجاهله (معاونت)
3. ↑  Susan Hayward (2006)۔ Cinema studies: the key concepts۔ Taylor and Francis۔ ISBN 978-0-203-02021-0

مآخذ
----

* کرو، جوناتھن *آل مووی۔*
* گارگا، بی ڈی *بہت سارے سینما*، ایمیننس ڈیزائنز پرائیویٹ لمیٹڈ۔
* راجہدیاکش، آشیش اور ولیم، پال *انسائیکلوپیڈیا آف انڈین سنیما*، اوکسفرڈ یونیورسٹی پریس۔
طارق عزیز خان،(پیدائش 10ستمبر 1971ء) مصنف اورکہانی کا رہیں۔ آپ کاتعلق پاکستان کے صوبہ پنجاب کے شہررحیم یار خان سے ہے۔ آپ نے گورنمنٹ تعمیر ملت ہائی اسکول رحیم یارخان سے میٹرک جبکہ اسلامیہ یونیورسٹی بہاولپور سے سیاسیات میں ایم اے کی ڈگری حاصل کی۔ دریافتوں کا دور(The Age Of Discovery)آپ کی تحقیق کا میدان ہے۔ آپ اردو زبان کے اُن معدودے قلم کاروں میں شامل ہیں جنھوں نے دریافتوں کے دور کو اپنی تحقیق کا موضوع بنایا ہے۔ آپ نے اس حوالے سے دوکتابیں اوردرجنوں مضامین تحریر کیے ہیں۔گھاٹے کا سودا،سرزمین الاسکا (Alaska)کے بارے میں لکھا گیا آپ کا پہلامضمون تھا جو فروری2006ءمیں شائع ہوا۔ برطانیہ کی رائل جیوگرافیکل سوسائٹی آ ف لندن (The Royal Geographical Society Of London) نے آپ کے تحقیقی کام کوسراہا ہے۔

تصنیفات و تالیفات
-----------------

 تفصیلی مضامین کے لیے **سو عظیم مہم جو**  اور **سمندر گرد** ملاحظہ کریں۔
سمندر گرد کا سرورق
* سمندرگرد، 432 صفحات، (2010ء) سٹی بک پوائنٹ، کراچی
* سوعظیم مہم جو، (2011ء) سٹی بک پوائنٹ، کراچی
* سپر ٹرانسپورٹ، فیروز سنز لمیٹڈ، لاہور

آپ کی کتاب سمندر گرد، میں پرتگیزی نژاد ہسپانوی مہم جو فرڈی نینڈ میگلن (Ferdinand Magellan)کی طرف سے کرہ ارض کے گرد لگائے گئے پہلے کامیاب چکر کے پس منظراور اس تاریخی مہم کے دوران پیش آئے واقعات کو مرحلہ وار لکھا گیا ہے۔ پوری کتاب دنیا کے سمندروں اورمیگلن کے راستے میں آنے والے مقامات کے بارے میں تاریخی وجغرافیائی معلومات سے پُر ہے۔ سمندر گرد، مہم جوئی سے متعلق لکھی گئی ایک ایسی سرگزشت ہے۔سو عظیم مہم جو میں کرہ ارض کی جغرافیائی دریافت کے حوالے سے مشہورسو اہم دریافتوں کا احوال پیش کیا گیا ہے۔ دنیا کے عظیم جہازرانوں، ملاحوں اوربہادرانسانوں کی دریافتوں پرمبنی یہ مہمات حقیقی اورمشہور ہیں اوران کی اثر انگیزی عالمی درجہ کی ہے۔ ان مہمات کے نتیجے میں نئے براعظم، نئے جزائراور نئے بحری راستے دریافت ہوئے جو نوآبادیات اور سیاحت کے درو کی شروعات کا باعث بنے۔

مزید دیکھیے
-----------

* سو عظیم مہم جو
* سمندر گرد

حوالہ جات
---------
**چودہ خانوادے** طریقت و تصوف کی ایک اصطلاح ہے۔  

تصوف میں خانوادوں سے مراد خاندان ،گھرانہ، مشائخ یادرویشوں کا وہ خاندان (روحانی سلسلہ) جس سے انھیں توسل ہے۔ بنیادی طور پر(4) چار پیر  اور (14) چودہ خانوادے ہیں جن کی آگے چل کر اور بہت سی شاخیں ہوجاتی ہیں،ان میں ہر ایک شاخ کا ایک بانی ہے جبکہ ان تمام سلاسل کا منبع حضرت علی کرم اﷲ وجہہ ہیں ماسوائے صرف ایک سلسلہ نقشبندیہ کے جس کی ابتدا ابوبکر صدیق رضی اﷲ تعالیٰ عنہ سے ہوتی ہے۔
چار پیر:(1) امام الحسن علیہ السلام (2) امام الحسین علیہ السلام (3)خواجہ حسن البصری (4) کمیل ابن زیاد ،  

کیونکہ تعداد کے لحاظ سے یہ چار (4) ہیں جنہیں تعلیم باطنی حضرت علی کرم اﷲ وجہہ اور حضرت ابوبکر صدیق رضی اﷲ تعالیٰ عنہ سے حاصل ہوئی اس لیے چار (4) پیر کہتے ہیں۔
خانوادے : (14 ) چودہ خواجہ حسن بصری سے چودہ(14) شاخیں نکلی ہیں جن کو چودہ (14)خانوادے کہتے ہیں۔ خواجہ حسن بصری کے چودہ (14)خانوادں میں سے پانچ (5) خواجہ عبد الواحد سے منسوب ہیں اور نو (9) خانوادے حبیب عجمی سے منسوب ہیں۔

#### خانوادے بتوسط حضرت عبد الواحد ؒ سے خواجہ حسن بصریؒ کو پہنچے ہیں۔

* (1) خانوادہ زیدیاں منسوب بہ خو اجہ عبد الواحد ابن زید
* (2) خانوادہ عیاضیاں منسوب بہ خواجہ فضیل بن عیاض
* (3) خانوادہ ادہمیاں منسوب بہ خو اجہ ابراہیم بن ادہم
* (4) خانوادہ ہبریاں منسوب بہ خواجہ ہبیرۃ البصری
* (5) خانوادہ چشتیاں منسوب بہ حضرت علوممشاد دینوری

#### خانوادے بتوسط خواجہ حبیب عجمی سے خواجہ حسن بصری کو پہنچے ہیں۔

* (6) خانوادہ عجمیاں منسوب بہ حضرت خواجہ حبیب عجمی
* (7) خانوادہ طیفوریاں منسوب بہ سلطان العارفین طیفور شامی المشہور بہ بایزید بسطامی
* (8) خانوادہ کرخیاں منسوب بہ خو اجہ معروف کرخی
* (9) خانواد ہ سقطیاں منسوب بہ خواجہ سری سقطی
* (10) خانوادہ جنیدیاں منسوب بہ خواجہ جنید بغدادی
* (11) خانوادہ گازرونیاں منسوب بہ خواجہ اسحاق گازرونی
* (12) خانوادہ طوسیاں منسوب بہ خوااجہ علاوالدین طوسی
* (13) خانوادہ سہروردیاں منسو ب بہ شیخ ضیا الدین سہروردی
* (14) خانوادہ فردوسیاں منسوب بہ نجم الدین کبریٰ خلیفہ ابو نجیب فردوس

بالادرج کردہ چودہ خانوادے اصل ہیں ۔ ان خانوادوں سے دوسرے خانوادوں نے جنم لیا جو ان خانوادوں کی فروع کہلاتے ہیں جو اپنے اپنے بانیِ سلسلہ کے نام سے مشہور ہیں۔

1. ↑  "آرکائیو کاپی"۔ 27 اکتوبر 2020 میں اصل سے آرکائیو شدہ۔ اخذ شدہ بتاریخ 17 اپریل 2020  الوسيط `|url-status=` تم تجاهله (معاونت)
2. ↑  رسالہ علم تصوف،ابو الحسن واحد رضویہ آستانہ عالیہ فیض آباد شریف اٹک پنجاب
3. ↑  مسالک السالکین فی تذکرة الواصلین ،مرزا محمد عبد الستار بیگ ،مطبع منبع فیض آگرہ انڈیا
**ایرا تریویدی** ایک ہندوستانی خاتون مصنف، کالم نگار، اور یوگا ٹیچر ہیں۔ وہ فکشن اور نان فکشن دونوں لکھتی ہیں، اکثر ہندوستان میں خواتین اور صنف سے متعلق مسائل پر۔ ان کے کاموں میں *انڈیا ان لو: میرج اینڈ سیکسولٹی ان اکیسویں صدی* ، *آپ دنیا کو بچانے کے لیے کیا کریں گے؟* ، *عظیم ہندوستانی محبت کی کہانی* ، اور *وال اسٹریٹ پر کوئی محبت نہیں ہے* ۔

ابتدائی تعلیم
-------------

تریویدی لکھنؤ ، بھارت میں پیدا ہوئی۔ اس کی دادی مصنفہ کرانتی ترویدی ہیں۔ ترویدی نے یوگا کی مشق اس وقت شروع کی جب وہ ویلسلے کالج میں طالب علم تھیں۔ ترویدی نے ویلسلے کالج سے 2006ء میں معاشیات میں ڈگری حاصل کی۔  اس نے کولمبیا یونیورسٹی سے ایم بی اے کیا ہے۔ اس نے شیوانند یوگا ویدانتا سنٹر سے آچاریہ کی تربیت مکمل کی۔

کیرئیر
------

مس انڈیا بیوٹی مقابلہ کے ساتھ اپنے تجربے کی بنیاد پر، ترویدی نے اپنا پہلا فکشن ناول لکھا، *آپ دنیا کو بچانے کے لیے کیا کریں گے؟* *: بیوٹی کوئین کے اعترافات* ، عمر 19 جسے *دکن ہیرالڈ کی* کتاب کے جائزے نے "ایک دل لگی پہلا ناول جو ہیروں کے پیچھے کی دھول کو ظاہر کرتا ہے، آنسو پلاسٹک کی مسکراہٹوں کے پیچھے، اور اس گندگی کو پکوان بناتا ہے جو حقیقت میں مقابلہ حسن کے پردے کے پیچھے ہوتا ہے۔" *دی گریٹ انڈین لو اسٹوری* 2009ء میں شائع ہوئی تھی اور اسے *دی ہندو* میں "جدید دور کے ہندوستان میں سیٹ کیا گیا ہے جہاں مادیت پرستی جذبات پر حکمرانی کرتی ہے" اور "محبت، جنس، انتقام، دوستی، طاقت اور جرم کا مجموعہ" کے طور پر بیان کیا گیا تھا۔ بعد میں اس نے اس ناول کو فلم کی شکل دینے کے لیے کام کیا۔ اس کا 2011ء کا فکشن ناول، *دیرز نو لو آن وال سٹریٹ* ، نمایاں سرمایہ کاری بینکرز، اور احمد فیاض *دکن ہیرالڈ* کے لیے ایک جائزے میں لکھتے ہیں، "ایرا کہتی ہے جیسے اس کے ساتھ ہے۔ یہ ان لوگوں کے لیے ہے جو اتارنا چاہتے ہیں۔ گلابی رنگ کے شیشے اور اس کے ساتھ آنے والے دکھاوے اور فلاس کے بغیر چیزوں کو ویسا ہی دیکھیں۔" *ڈی این اے* کے جائزے میں، جیتا مزمدر لکھتی ہیں کہ مرکزی کردار "ایک کنفیوزڈ 'ہندوستانی' ہے جو اپنی 'ہندوستانی' سے نفرت کرتا ہے، اعلیٰ زندگی کے لیے چوسنے والا ہے اور تحریر کے ذریعے اس کی آخری نجات تقریباً مجبور ہے۔ لیکن خوردبینی نظر بینکنگ سختی سے قائل ہے۔"

ذاتی زندگی
----------

11 جون 2023ء کو تریویدی نے ممبئی میں فلم پروڈیوسر مدھو منٹینا سے شادی کی جس میں قریبی خاندان اور دوستوں نے شرکت کی۔

ایوارڈز
-------

2015ء میں تریویدی نے تحرک اور اختراع کے لیے دیوی ایوارڈ جیتا تھا۔  اسی سال، اسے ہندوستان میں دلہن کی اسمگلنگ سے متعلق بہترین تحقیقاتی مضمون کے لیے یو کے میڈیا ایوارڈ سے نوازا گیا۔  2017ء میں تریویدی کو "بی بی سی کی دنیا کی 100 بااثر خواتین میں سے ایک کے طور پر چنا گیا۔ "

حوالہ جات
---------

1. ↑  "Author and Speaker Ira Trivedi Reflects on Wellesley Experience"۔ Wellesley College (بزبان انگریزی)۔ 16 اگست 2017 میں اصل سے آرکائیو شدہ۔ اخذ شدہ بتاریخ 10 اکتوبر 2019  الوسيط `|url-status=` تم تجاهله (معاونت)
2. ↑  "The Devis"
3. ↑  "Media Awards"۔ 28 مئی 2016 میں اصل سے آرکائیو شدہ۔ اخذ شدہ بتاریخ 22 فروری 2024  الوسيط `|url-status=` تم تجاهله (معاونت)
4. ↑  "BBC 100 Women 2017: Who is on the list?"۔ BBC News۔ 24 جون 2023 میں اصل سے آرکائیو شدہ  الوسيط `|url-status=` تم تجاهله (معاونت)
**اخزیاہ** یا **آخزیاہ** سلطنت اسرائیل کا آٹھواں بادشاہ اور آخیاب کا بیٹا تھا۔ آخیاب کے بیٹوں میں سے یہی جنگ سمرون میں بچ کر زندہ رہا تھا۔ سلطنت یہوداہ کے چوتھے بادشاہ یہوسفط کی تخت نشینی کے سترھویں برس 898 قبل مسیح میں تخت نشین ہوا۔ اس نے صرف دو برس حکومت کی اور 896 قبل مسیح میں موآبیوں نے اسے تخت سے اتار دیا۔ اس کا دور حکومت اگرچہ برا تھا لیکن اس کی سلطنت یہوداہ سے صلح تھی۔

آخیاب کے ستر بیٹوں میں سے، جو سمرون کی جنگ میں مارے گئے تھے، آخزیاہ ہی تخت نشین ہوا۔ اگرچہ وہ باپ کی طرح بری خصلت کا مالک نہ تھا، تاہم وہ بت پرستی کی طرف مائل تھا۔ اس نے عقرون کے دیوتا ‘ بعل زبول ‘ کے پاس اپنا ایک قاصد روانہ کیا اس تاکید کے ساتھ کہ وہ جا کر اُس سے یہ دریافت کرے کہ سمرون کے معرکے میں جو چوٹ اِس کو لگی تھی اس کے مند مل ہو جانے کے امکانات ہیں یا نہیں۔

ڈاکٹر بلیکی لکھتے ہیں کہ ‘ایلیاہ نبی کو حکم ہوا خدا کی طرف سے کہ وہ اس کے پاس جائیں اور اسے اس برملا گستاخی سے روکیں۔‘ بادشاہ کے پاس جب ایلیاء نبی گئے اور اسے منع کیا تو اس نے بجائے بات ماننے کے ایلیاء نبی کو گرفتار کرنا چاہا لیکن دونوں دفعہ آسمان سے آگ نازل ہوئی اور اس نے بادشاہ کے پچاس اور پھر پچاس آدمیوں کو بھسم کر دیا۔ آخر ایلیاء نبی خدا کے حکم سے خود ہی بادشاہ کے سامنے آگئے اور کہا کہ سچے خدا کی تحقیر کے جرم میں تجھے کبھی شفا نصیب نہیں ہوگی۔

سن ساٹھ کی دہائی کے اواخر میں ایک کتبہ دریافت ہوا تھا جس پر درج تھا کہ آخیاب کے مرنے کے بعد موآب کے علاقے کے لوگوں نے اسرائیل کے خلاف بغاوت کر دی تھی۔ یہ کتبہ ایک ستون پر درج ہے اور موآبی پتھر کہلاتا ہے۔ موآبی بادشاہ میسا نے حملہ کر کے ان مختلف شہروں کو جہاں اسرائیلی بادشاہ کے دستے موجود تھے محاصرہ کر لیا اور سخت لڑائی کے بعد انھیں مطیع کر لیا اور موآبی شہروں کو پھر سے آباد کرنا شروع کر دیا جنھیں اسرائیلیوں نے تباہ کر دیا تھا۔

آخزیاہ کے مرنے کے بعد اس کا بھائی یہورام حکمران ہوا اور اس نے بارہ برس حکومت کی۔

حوالہ جات
---------

1. ↑  ماہنامہ معلومات، قسط 9، فروری 1971، ص 269؛270- مدیر سید مظفر حسین- شیش محل کتاب گھر، چوک سنت نگر، لاہور

| * د
* ب
* ت
اسرائیل کے حکمران |
| --- |
| قبل از خاندان | 
* *ابی میلیک*

 |
| متحدہ بادشاہت | 
* ساؤل
* *اشبوست*
* داؤد
* سلیمان

 |
| اسرائيل(شمالی سلطنت) | 
* یربعام
* ندب
* بعشا
* ایلہ
* زمری
* *تبنی*
* عمری
* اخی اب
* اخزیاہ
* یہورام
* یاہو
* یہوآخز
* یوآس
* یربعام دوم
* زکریاہ
* سلوم
* مناحم
* فقحیاہ
* فقح
* ہوسیع

 |
| یہوداہ(جنوبی ریاست) | 
* رحبعام
* ابیاہ
* آسا
* یہوسفط
* یہورام
* اخزیاہ
* *عتلیاہ*
* یوآس
* امصیاہ
* عزیاہ
* یوتام
* آخز
* حزقیاہ
* منسی
* آمون
* یوسیاہ
* یہوآخز
* یہویقیم
* یکونیاہ
* صدقیاہ

 |
| حشمون سلطنت | 
* *سيمون ثاسی*
* *جون ہيركانوس*
* اریستوبولوس اول
* الیگزینڈر جناس
* سلومی الیگزینڈرا
* ہيركانوس دوم
* *اریستوبولوس دوم*
* انتيگونوس دوم ماتاتياس

 |
| ہیرودیسی خاندان | 
* ہیرودیس
* *ارتشيلوس*
* *انطیپاس*
* *ہيرودس فلپ*
* *سلومی اول*
* اغریپا
* اغریپا دوم

 |
| دوسرے ہیکل کے بعد کا دور | 
* *شمعون بار کوخبا*

 |
| *ترچھے* لکھے ہوئے نام متنازع دور حکومت اور غیر شاہی نام ہیں |
**تھیلما**  (انگریزی: Thelma)
2017ء کی نارویجن مافوق فطرت تھرلر ڈراما فلم ہے جس کی ہدایت کاری جوآخم ٹریر نے کی ہے۔ اسکرین پلے ٹریر اور ایسکل ووگٹ نے لکھا تھا۔ اس فلم میں ایلی ہاربو، Kaya Wilkins، ہنرک رافیلسن اور ایلن ڈورٹ پیٹرسن شامل ہیں۔ تھیلما ایک پناہ گزین نوجوان عورت کی کہانی سناتی ہے جسے پتہ چلتا ہے کہ اس کے پاس ایک ناقابل فہم طاقت ہے جو اس وقت پوری ہوتی ہے جب وہ اپنی یونیورسٹی میں طالب علم کی خواہش محسوس کرتی ہے۔

تھیلما کو 90 ویں اکیڈمی ایوارڈز میں بہترین غیر ملکی زبان کی فلم کے لیے نامزد کیا گیا تھا،  لیکن اسے نامزدگی نہیں ملی۔

کہانی
-----

تھیلما ایک انتہائی مذہبی عیسائی خاندان سے تعلق رکھنے والی اکیلی اور دبے ہوئے نوجوان عورت ہے جس نے اپنے والد، ٹرونڈ اور معذور ماں، اننی کی حفاظت میں ایک پناہ گاہ کی زندگی گزاری ہے۔ وہ دوست بنانے کے لیے جدوجہد کرتی ہے اور یونیورسٹی جانے کے لیے اوسلو جانے کے فوراً بعد اسے مرگی کے غیر واضح دورے پڑنے لگتے ہیں۔ جب وہ ایک اور طالب علم، انجا سے ملتی ہے، تو اسے پتہ چلتا ہے کہ انجا کے لیے اس کے جذبات بے قابو نفسیاتی قوتوں کو متحرک کرتے ہیں۔ تھیلما کو انجا کے لیے اپنے جذبات پر بہت زیادہ جرم کا سامنا کرنا پڑتا ہے اور خواہش ہے کہ وہ اس سے محبت نہ کرتی۔

اپنے دوروں کی وجہ جاننے کے لیے دماغی ٹوموگرافی ٹیسٹ کروانے کے دوران، وہ انجا کے بارے میں سوچنا شروع کر دیتی ہے اور جیسے ہی وہ اس پر توجہ مرکوز کرتی ہے، تھیلما کی طاقت حرکت میں آتی ہے اور وہ لاشعوری طور پر اور انجانے میں انجا کو خالی جگہ پر غائب کر دیتی ہے۔ انجا کے اچانک غائب ہونے سے پریشان اور الجھن میں، تھیلما گھر واپس آتی ہے اور جلد ہی اسے یاد آتا ہے کہ جب وہ چھوٹی بچی تھی تو اس کا ایک بچہ بھائی تھا۔

مزید دیکھیے
-----------

* مافوق فطرت

حوالہ جات
---------

1. ↑
2. ↑  Espen Alnes (5 ستمبر 2017)۔ ""Thelma" blir den norske Oscar-kandidaten"۔ NRK (بزبان ناروی)۔ اخذ شدہ بتاریخ 6 ستمبر 2017۔ "Thelma" the Norwegian Oscar candidate.  تحقق من التاريخ في: `|access-date=, |date=` (معاونت)
3. ↑  Elsa Keslassy (6 ستمبر 2017)۔ "Joachim Trier's 'Thelma' Chosen by Norway for Foreign-Language Oscar"۔ Variety۔ اخذ شدہ بتاریخ 6 ستمبر 2017  تحقق من التاريخ في: `|access-date=, |date=` (معاونت)
4. ↑  Jorn Rossing Jensen (6 ستمبر 2017)۔ "Thelma and her supernatural powers put forward for the Oscars"۔ Cineuropa۔ اخذ شدہ بتاریخ 24 جون 2018  تحقق من التاريخ في: `|access-date=, |date=` (معاونت)
5. ↑  Gregg Kilday (5 اکتوبر 2017)۔ "Oscars: 92 Films Submitted in Foreign-Language Category"۔ The Hollywood Reporter۔ اخذ شدہ بتاریخ 29 جون 2018  تحقق من التاريخ في: `|access-date=, |date=` (معاونت)
6. ↑  Gregg Kilday (14 دسمبر 2017)۔ "Oscars: Academy Unveils Foreign-Language Film Shortlist"۔ The Hollywood Reporter۔ اخذ شدہ بتاریخ 29 جون 2018  تحقق من التاريخ في: `|access-date=, |date=` (معاونت)
ملک عامر ڈوگر پاکستانی سیاست دان ہیں۔ وہ قومی اسمبلی کے رکن بھی رہے ہیں۔

پاکستان عام انتخابات، 2013ء
---------------------------

انھوں نے پاکستان عام انتخابات، 2013ء میں پنجاب کے حلقہ این اے۔149 (NA-149 (Multan-II))میں آزاد حیثیت سے انتخاب میں حصہ لیا اور کامیابی حاصل کی۔

تعارف
-----

ملک محمد عامر ڈوگر ولد ملک صلاح الدین ڈوگر یکم جنوری 1972ء کو ملتان میں پیدا ہوئے اور انھوں نے ایم اے (سیاسیات) اور ایل ایل بی کی ڈگریاں حاصل کیں۔ وہ ایک وکیل اور تاجر ہیں۔ وہ 1998-99 کے دوران کونسلر، میونسپل کارپوریشن ملتان، 2001ء-04 کے دوران نائب ضلع ناظم، ملتان اور ناظم ملتان کے طور پر بھی خدمات انجام دے چکے ہیں۔ وہ 2008ء کے عام انتخابات میں رکن صوبائی اسمبلی پنجاب منتخب ہوئے ہیں۔ وہ امریکا، برطانیہ، کے ایس اے اور یورپ، وسطی ایشیا اور مشرق وسطیٰ کے کئی ممالک کا دورہ کر چکے ہیں۔ وہ ملتان کی مختلف کھیلوں اور دیگر تنظیموں سے وابستہ رہے ہیں۔ ان کے والد 1985-88، 1988-90 اور 1990-93 کے دوران مسلسل تین بار رکن پنجاب اسمبلی رہے اور اب وہ موجودہ سینیٹر ہیں۔ ان کے چچا ملک لیاقت علی ڈوگر 2002-07 کے دوران ایم این اے تھے

حوالہ جات
---------

1. ↑  "2013 الیکشن نتائج" (PDF)۔ ای سی پی۔ 01 فروری 2018 میں اصل (PDF) سے آرکائیو شدہ۔ اخذ شدہ بتاریخ 25 اپریل 2018  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
"""""""""میاں""""""""

```
یہ اصل میں فارسی لفظ ہے اسم، مذکر،
```

لغت میں اس کا کئی معانی ہیں آقا،مالک،سردار،صاحب ذادہ،خاوند،جناب،دوست،معلم،شھزادہ، پہاڑی راجاوں کے خاندان کے لوگ،بزرگ،وارث ،سید، مولی،بعل وغیرہ

دیکھیے القاموس الجدید ص726
فیروزاللغات ص 1325

پہر اس لفظ کا استعمال کبھی تعظیما کیاجاتاہے جیسا کہ بزرگ ہستیوں،پیران طریقت،پیرذادوں اور سادات کے ناموں کے ساتھ بطورلاحقہ یاسابقہ لگایاجاتاہے۔

کبھی اس کااستعمال عرفاکیاجاتاہے۔ توجس ملک یاعلاقہ میں اس لفظ کااستعمال جس کیلے جس معنی میں کیاجاتاہے۔وہاں پروہی معنی مرادلیاجاتاہے۔یہ عرف کے اعتبار سے ایک دوسرے سے مختلف بھی ہوسکتاہے۔
مثلاہندوستان میں سادات کیلے تعظیما میاں کالفظ مستعمل ہے۔صاحب وقایع اورمولاناسیدابوالحسن علی الندوی نے مشھورمجاھدین سیداحمدشھید اورشاہ اسماعیل شھید کے متعلق لکھاہے
( سیداحمد رح کواپنے احباب واقارب میں میاں صاحب کہاجاتاتھا ہندوستان میں اوریہاں سرحد میں لوگ اسے سیدبادشاہ کہتے تھے۔۔اسی طرح سیداحمدرح شاہ اسماعیل رح کو میاں کہتے تھے)
دیکھیے تاریخ دعوت وعزیمت حصہ ششم ج1 ص154
جانثاران سیداحمدشھید للشیخ انوارالحق آلای ص441

پنجاب میں کثیرتعداد میں اباد ارائیں برادری کے لوگ اس لفظ کااستعمال اپنے ناموں کے ساتھ اپنے برادری کے پہچان کیلے کرتے ہیں۔

والعرف في الشرع لہ اعتبار، لذا علیہ الحکم قد یدار۔ (شرح عقود رسم المفتي 94)

```
    '**کاتب الحروف میاں کریم اللہ الربانی الشانجلوی'**
```